Віцебскі гарадскі цэнтр дадатковай адукацыі дзяцей і моладзі засяродзіўся на паглыбленай рабоце з адоранымі дзецьмі. Дырэктар установы Наталля Яўгенаўна Бальшакова паведаміла, што сёння тут займаецца больш за 8000 навучэнцаў і 500 з іх уваходзяць у мабільны банк “Адораныя дзеці”. Гэта дзеці, якія прайшлі анкетаванне, дыягностыку на выяўленне ступені адоранасці, якія дасягнулі высокіх вынікаў у розных галінах дзейнасці: спорт, тэхнічная, мастацкая творчасць.